OzLabs/hebrew-wiki-articles huggingface dataset:
דוליצ'ורינצ'ופס

דוליצ'ורינצ'ופס (שם מדעי: Dolichorhynchops; מילולית: "פרצוף ארוך-חוטם") הוא סוג של זוחל ימי נכחד מסדרת הפלזיוזאוריה שחי בסוף הקרטיקון. מראהו מזכיר את בני קבוצת הפליואוזאורודים, אך למעשה הוא קרוב לקבוצה השנייה בסדרה - פלסיוזאורודים. מאובניו נמצאו ברחבי ארצות הברית וקנדה ותוארכו לגילאי הטורון עד הקמפן, לפני 93.5–70.6 מיליון שנה.

== מאפיינים ==
מאובני היצור נמצאו ב-1900 סביב גבעות בקנזס והובא לאוניברסיטת קנזס שם הפלאונטולוג סמואל וונדל וויליסטון נתן לו את שמו. במשך השנים התגלו מספר מאובנים של היצור לרבות מאובן שנמצא בבטנו של טילוזאורוס גדול. המאובנים האחרונים התגלו ב-2003 ותוארכו למין חדש המצוי במחלוקת. מלבד המין החדש נמצאים בסוג שלושה מינים נוספים.

אורכו של הזוחל הימי הגיע עד ל-4.5 מטרים והוא שקל עד 250 קילוגרם. הוא הכיל לסת ארוכה ורחבה בעלת שיניים דקות וחרוטיות ששימשו לתפיסת דגים והיה בעל גוף עגלגל, סנפירים כשל כלב ים וזנב קצר. הוא לא היה יכול לצאת מהים ולכן סביר להניח שהשריץ צאצאים חיים.

==בתרבות==
* הדוליצ'ורינצ'ופס הופיע כיצור העיקרי בסרט הIMAX של הנשיונל ג'יאוגרפיק: "מפלצות ים", בו נראה סיפור חייהם של משפחה כולל של המאובן שנמצא בבטנו של הטילוזאורוס.
* הוא הופיע גם במשחק "עולם היורה: המשחק".
* בנוסף הופיע בסדרה "מפלצות חוזרות לתחייה".

==גלריה==
<gallery widths=200 heights=175>
תמונה:Canadian Fossil Discovery Centre Morden Manitoba Canada (4).JPG|שלד של דוליצ'ורינצ'ופס
תמונה:Dolichorhynchops BW flipped.jpg|שחזור של דוליצ'ורינצ'ופס
</gallery>

==קישורים חיצוניים==

קטגוריה:בעלי חיים שתוארו ב-1902
קטגוריה:טקסונים שתוארו בידי סמואל ונדל ויליסטון
קטגוריה:פוליקוטיליים
קטגוריה:בעלי חיים שחיו בקרטיקון עליון באמריקה הצפונית
קטגוריה:פלזיוזאורים שחיו בקרטיקון באמריקה הצפונית
קטגוריה:מאובני טקסונים שתוארו ב-1902
Mieux vaut mal vivre que mourir

Mieux vaut mal vivre que mourir (בתרגום חופשי: מוטב לחיות רע מאשר למות, שווק באנגלית בשם "Almost Nothing Is Better Than Nothing At All" (כמעט כלום הוא טוב יותר משום כלום)) הוא סרט תיעודי משנת 2006, אשר נכתב ובוים על ידי הקולנועניות ז'וסטין ביטאגויה וגאודיוז נינינהאזווה מבורונדי.

== תקציר ==
הסרט עוקב אחר חיי היומיום של נער צעיר אשר חי במזבלה, בבוטרה (Butere), בוג'ומבורה, שבבורונדי, כחלק מקהילה של אנשים המתקיימים באותו האופן. זה המקום שבו גדל, המקום אשר הזין אותו, שם הוא מוצא את החפצים אותם הוא מוכר כדי לשרוד. הסרט מגולל בעדינות את החיים הקשים והצנועים של תושבי המזבלה, ובמיוחד את החברות שבין אריק לניאדווי, אשר מאחדים כוחות אל מול המציאות האלימה שלהם.

== צאת הסרט ==
הסרט הוא הפקה משותפת בורונדית/בלגית בתמיכת הארגון הבינלאומי הפרנקופוני ובהפקת רשות הרדיו והטלוויזיה הלאומית של בורונדי.

הסרט יצא בשנת 2006, ונבחר להקרנה במגוון פסטיבלי סרטים בינלאומיים ופאן-אפריקאים, ביניהם:
* Festival de Cine Africano de Tarifa-Tánger
* FESPACO (אוגדוגו, בורקינה פאסו) - זכה לציון לשבח
* Festival International du Film de Ouidah (Bénin)
* Festival de Musique, Esperanzah! (בפסטיבל הסרטים האלטרנטיבי, "Cameras Sud") (בלגיה)
* Afrique Taille XL (בריסל, בלגיה)
* Afrikazabaldu
* Leuven Afrika Film Festival (לובן, בלגיה)
* Monte Carlo Television Festival (מונטה קרלו) - זכה לציון לשבח
* Quintessence 2008

הסרט נכלל באוסף הסרטים הקצרים המזרח אפריקאים, "Short(s) of Africa - East African Shorts" אשר יצא ב-2010.

== קישורים חיצוניים ==
* [https://www.fcat.es/peliculas/mieux-vaut-mal-vivre-que-mourir/ MIEUX VAUT MAL VIVRE QUE MOURIR], Festival de Cine Africano - FCAT

== הערות שוליים ==

קטגוריה:סרטי 2006
קטגוריה:סרטים בלגיים
קטגוריה:סרטים בורונדיים
קטגוריה:סרטים תיעודיים
לורי נלסון ספילמן

לורי נלסון ספילמן (באנגלית: Lori Nelson Spielman, נולדה ב-30 באפריל 1961) היא סופרת אמריקאית, הידועה בעיקר בזכות ספרה "רשימת המשאלות" (The Life List), שיצא לאור ביולי 2013 והיה לרב-מכר עולמי, אשר תורגם ל-27 שפות לפחות, ב-30 מדינות. בנוסף הוציאה עד 2020 שלושה ספרים נוספים: "אבני הסליחה", "מחברת הלב", ו-"הזכות לאהוב". כל הספרים תורגמו גם לעברית.

== קורות חיים ==
נולדה בלאנסינג, מישיגן, ב-1961, הרביעית בילדי פרנק וג'ואן נלסון, משפחה קתולית ממעמד בינוני נמוך. נלסון ספילמן הייתה הראשונה במשפחה שלמדה באוניברסיטה. סיימה תואר ראשון באוניברסיטת מרכז מישיגן ולאחר מכן תואר שני באוניברסיטת המדינה של מישיגן. עבדה כקלינאית תקשורת ולאחר מכן כמורה פרטנית (לא פרטית, אלא כזו המלמדת בביתם, תלמידים שנבצר מהם מסיבות רפואיות ואחרות ללמוד בבית הספר) וכיועצת הוראה בבית ספר תיכון. גיבורת ספרה הראשון "רשימת המשאלות" עוסקת בדיוק בהוראה פרטנית שכזו. 

החלה לכתוב ספרים רק כשהייתה בת 48. לדבריה, היא החלה לכתוב את טיוטת ספרה הראשון, "רשימת המשאלות" באוקטובר 2009, כאשר הספר עצמו יצא לאור רק ארבע שנים אחר כך. סמוך לאחר צאתו לאור של ספרה הראשון חלתה בסרטן שד, עברה שני ניתוחים והחלימה.

לאחר שספרה השני, "אבני הסליחה" יצא לאור, פרשה מהוראה והחלה לעסוק בכתיבה במשרה מלאה. נשואה לביל ספילמן, ללא ילדים וגרה עם בעלה במזרח לאנסינג.

== ספריה ==
* The Life List, הוצאת ספרי בנטם, 2013 (תורגם לעברית על ידי שרון פרמינגר בשם "רשימת המשאלות" ויצא לאור בהוצאת ידיעות אחרונות, 2013)
* Sweet Forgiveness, הוצאת פלאם, 2015 (תורגם לעברית על ידי שרון פרמינגר בשם "אבני הסליחה" ויצא לאור בידיעות ספרים, 2015)
* Quote Me (תורגם לעברית על ידי אסנת הדר בשם "מחברת הלב" ויצא לאור בידיעות ספרים, 2018)
* The Star-Crossed Sisters of Tuscany, הוצאת ברקלי בוקס, 2020 (תורגם לעברית על ידי שרון פרמינגר בשם "הזכות לאהוב" ויצא לאור בידיעות ספרים, 2020)

== לקריאה נוספת ==
* , יוני 2015

== קישורים חיצוניים ==
* 

== הערות שוליים ==

קטגוריה:מישיגן: אישים
קטגוריה:סופרות אמריקאיות
קטגוריה:סופרים אמריקאים
קטגוריה:בוגרי אוניברסיטת מרכז מישיגן
קטגוריה:בוגרות אוניברסיטת המדינה של מישיגן
קטגוריה:בוגרי אוניברסיטת המדינה של מישיגן
קטגוריה:אמריקאיות שנולדו ב-1961
קטגוריה:אמריקאים שנולדו ב-1961
תלאסומדון

תלאסומדון (שם מדעי: Thalassomedon; משמעות השם מיוונית: "thalassa" - ים, "medon" - רודן. כלומר: "רודן ימי") הוא סוג של זוחל ימי מסדרת הפלזיוזאוריה שהשתייך למשפחת האלאסמוזאוריים שחי בסופו של הקרטיקון לפני 95 מיליון שנה. המאובנים של יצור זה התגלו ב-1943 בין קולורדו למונטנה וקיבלו שם בידי החוקר סמואל פול וולס. מאובני היצור נמצאים במוזיאונים ברחבי ארצות הברית.

היצור, שנחשב תחילה לקרובו האלאסמוזאורוס, קיבל את שמו עקב ממדיו הגדולים והיה המין הגדול ביותר במשפחתו: אורכו המשוער הגיע ל-10.86 מטר וייתכן שהיה גדול עוד יותר - עד 11.5 מטר. הצוואר הכיל מעל 6 חוליות ואורכו היה 5.2 מטר, מחצית מאורך היצור. אורך הסנפירים 1.5–2 מטר. אורך הגולגולת הגיע ל-47 סנטימטר והיא הייתה צרה ומלאה בשיניים מחודדות שפנו החוצה ועזרו ללכוד דגים. באזור הבטן התגלו גסטרוליתים ששימשו לעיכול או כזבורית.

==קישורים חיצוניים==

קטגוריה:בעלי חיים שתוארו ב-1943
קטגוריה:טקסונים שתוארו בידי סמואל פול ולס
קטגוריה:אלאסמוזאוריים
קטגוריה:בעלי חיים שחיו בקרטיקון עליון באמריקה הצפונית
קטגוריה:פלזיוזאורים שחיו בקרטיקון באמריקה הצפונית
קטגוריה:מאובני טקסונים שתוארו ב-1943
קטגוריה:ארצות הברית: מאובנים
צסק"א ארנה

צסק"א ארנה (ברוסית: ЦСКА Арена) הוא מתחם ספורט רב תכליתי, הממוקם באזור בו שכן בעבר מפעל הרכבים זיל במוסקבה. בשנת 2017, הארנה נרכשה על ידי איש העסקים הרוסי ארקדי רוטנברג, מידי קבוצת החברות "TEN". בשנת 2018 נרכשה על ידי חברת Inter RAO.

השם הקודם של ההיכל — "היכל הקרח VTB", נקרא על שם הבנק שמימן את הבנייה. הפתיחה הרשמית של היכל הקרח התקיימה ב-26 באפריל 2015.

== נגישות ==
קומפלקס הספורט ממוקם ליד טבעת התחבורה השלישית. תחנת המטרו הקרובה ביותר היא "אווטוזאבודסקאיה", כשהתחנה הקרובה לטבעת המרכזית של מוסקבה היא התחנה "זיל".

== שם ==
הארנה נבנתה עבור תחרויות הוקי קרח, החלקה אמנותית על קרח וקונצרטים. כולל שלושה מגרשים: היכל גדול בן 12,000 מושבים, ארנה קטנה בת 3,500 מושבים ומתחם אימונים בן 500 מושבים. ההיכל הגדול והארנה הקטנה יכולים להשתנות ולארח תחרות ספורט אחרות וקונצרטים ובהתאם לכך משתנה גם תכולת המושבים שנעה בין 5,000 ל-10,000. השטח הכולל של המתחם הוא כ-70,000 מטרים רבועים.

ההיכל (עד סוף העונה 2017-2018) שימש כמגרש הבית של מועדון ההוקי קרח "דינמו" מוסקבה.

מעונת 2017/2018 משמש גם כהיכל הבית של "ספרטק" מוסקבה.

מאז עונת 2018/2019 משמש כמגרש הבית של צסק"א.

== קישורים חיצוניים ==

* 

== הערות שוליים ==

קטגוריה:היכלי קרח ברוסיה
קטגוריה:מוסקבה: אצטדיונים ומתקני ספורט
קטגוריה:צסק"א מוסקבה
ווקסהול מגנום

ווקסהול מגנום (באנגלית: Vauxhall Magnum) היא מכונית משפחתית מתוצרת יצרנית הרכב הבריטית ווקסהול, חברת בת של ג'נרל מוטורס אשר יוצרה בין השנים 1972–1978.

==תצורות "ווקסהול מגנום"==

* 2 דלתות - סדאן.
* 2 דלתות - קופה.
* 4 דלתות - סדאן.
* 3 דלתות - סטיישן.

==תמונות==
<gallery mode="packed" heights="100">
קובץ:1977 Vauxhall Magnum 1300 (9851118935).jpg | "ווקסהול מגנום 1300" - שנת 1977
קובץ:Sportshatch SM.jpg | "ווקסהול מגנום" - סטיישן 
קובץ:1976 Vauxhall Magnum 2300 (34613867090).jpg | "ווקסהול מגנום 2300" - שנת 1976
קובץ:1976 Vauxhall Magnum 1800 (10418210884).jpg | "ווקסהול מגנום 1800" - שנת 1976
קובץ:Vauxhall Magnum 2300.jpg | "ווקסהול מגנום 2300", 2 דלתות
קובץ:Vauxhall Magnum (7248154082).jpg | "ווקסהול מגנום", 2 דלתות
</gallery>

==ראו גם==
* ווקסהול בלמונט
* ווקסהול ויקטור
* ווקסהול קרסטה
* ווקסהול מוטורס
* ווקסהול שבט
* בדפורד בייגל

== קישורים חיצוניים ==

* 

==הערות שוליים==

קטגוריה:דגמי מכוניות שהושקו ב-1973
קטגוריה:מכוניות משפחתיות
קטגוריה:מכוניות קופה
קטגוריה:מכוניות סטיישן
מגנום
קטגוריה:מכוניות בריטיות
מבצר אל-אוח'יידיר

מבצר אַלְ-אֻחַ'יְדִר (בערבית: حصن الأخيضر, תעתיק מדויק: חצן אלאח'יצ'ר), או הארמון העבאסי באל-אוח'יידיר, הוא מבצר מלבני גדול שהוקם בשנת 775 לספירה וממוקם כ-50 ק"מ דרומית לעיר כרבלא שבעיראק. המבצר נבנה על ידי הח'ליף עיסא אבן מוסא , אחיינו של א-ספאח מבית עבאס ומדגים אדריכלות אסלאמית עבאסית חדשנית במבנה חצרותיו, מתחמי המגורים בו והמסגד בו. בתחילת המאה ה-20 נערכו במקום חפירות בפיקוחה של הארכאולוגית הבריטית גרטרוד בל. אל-אוח'יידיר היה לתחנה חשובה בקרב הסוחרים בנתיבי הסחר האזוריים, בדומה לאטשאן ומוּגְ'דה. מתחם המבצר כולל אולם מרכזי, איוואן גדול מעוצב, אולם קבלה ומגורי משרתים.


ייתכן ששם האתר קשור לאסמאעיל אבן יוסף אל-אוח'יידיר משבט בני אל-אוח'יידיר אשר הנהיג מרד נגד בית עבאס ואשר לאחר מכן נהיה למושל כופה בתמיכתם של הקרמטים.

מבצר אל-אוח'יידיר

==הצעה לאתר מורשת עולמית==
ב-7 ביולי 2000 נוסף האתר לרשימת אתרי המורשת העולמית המוצעים של אונסק"ו בקטגוריית אתרי תרבות, אך נכון ל-2018 הוא לא הוכרז כאתר מורשת עולמית.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:עיראק: אתרי מורשת עולמית
קטגוריה:עיראק: ארמונות
אל-אוח'יידיר
אלאסמוזאוריים

[[אלאסמוזאורוס]]
אלאסמוזאוריים (שם מדעי: Elasmosauridae) היא משפחה של זוחלים ימיים מסדרת הפלזיוזאוריה שחיו בעידן המזוזואיקון מהטריאס העליון עד לקרטיקון העליון.

האלאסמוזאוריים התאפיינו בצווארם הארוך, שהגיע לעיתים לאורך של מעל חמישה מטרים. הגדולים שביניהם, מהסוגים: תלאסומדון, אלברטונקטס, אריסטונקטיס וסטיקסוזאורוס הגיעו לאורך 11.5–12 מטרים. פיהם היה בנוי מלסתות צרות בעלות קנה נשימה מלמעלה ושיניים חרוטיות שבלטו החוצה ועזרו לגרוף להקות דגים.

האלאסמוזאוריים חיו באוקיינוס הקדום לצד טורפים גדולים כמו כרישים, מוזאזאוריים ופליוזאורים גדולים יותר כמו הקרונוזאורוס. הם נכחדו בהכחדת הקרטיקון, לפני 66 מיליון שנה.

==מיון==
{|
|
**סוג Alexeyisaurus
**סוג Aphrosaurus
**סוג Callawayasaurus
**סוג Cardiocorax
**סוג כימוליאזאורוס (Cimoliasaurus)
**סוג Eromangasaurus
**סוג Fresnosaurus
**סוג פוטבזאורוס (Futabasaurus)
**סוג Hydralmosaurus
**סוג הידרותרוזאורוס (Hydrotherosaurus)
**סוג Kawanectes
**סוג Libonectes
**סוג Nakonanectes
**סוג מאוויזאורוס (Mauisaurus)
**סוג Morenosaurus
**סוג Scanisaurus
**סוג תלאסומדון (Thalassomedon)
|
**סוג טוארנגיזאורוס (Tuarangisaurus)
**סוג Vegasaurus
**סוג Wapuskanectes
**סוג Woolungasaurus
**סוג Zarafasaura
*תת-משפחה Aristonectinae
**סוג אריסטונקטיס (Aristonectes)
**סוג מורטורנריה (Morturneria)
**סוג קאיווקיה (Kaiwhekea)
*תת-משפחה Elasmosaurinae
**סוג אלברטונקטס (Albertonectes)
**סוג אלאסמוזאורוס (Elasmosaurus)
**סוג סטיקסוזאורוס (Styxosaurus)
**סוג Terminonatator
סוגים המוטלים בספק:
**סוג Goniosaurus
**סוג Ogmodirus
**סוג Orophosaurus
|
|}

==קישורים חיצוניים==

*
קטגוריה:בעלי חיים שתוארו ב-1869
קטגוריה:טקסונים שתוארו בידי אדוארד דרינקר קופ
קטגוריה:מאובני טקסונים שתוארו ב-1869
הגלימה

הגלימה (באנגלית: The Robe) הוא סרט אפי רחב ממדים על ראשוני הנוצרים בבימויו של הנרי קוסטר עם ריצ'רד ברטון וג'ין סימונס בתפקידים הראשיים.

התסריט מבוסס על רב המכר "הגלימה" של לויד דאגלס משנת 1942.

זה היה הסרט הראשון שהוסרט בשיטת סינמסקופ. הסרט היה שובר קופות והצלחתו הביאה לסרט המשך בשם "Demetrius and the Gladiators", עם ויקטור מצ'ור וסוזן הייוורד, שגם הוא היה שובר קופות. 

בעלילה מופיעים אנשים ומאורעות הקשורים לראשית הנצרות כמו: קליגולה, ישו המגיע לירושלים ומתקבל בכפות תמרים, יהודה איש קריות, פטרוס, פונטיוס פילטוס, צליבת ישו ועוד.

הסרט זכה בפרס אוסקר לעיצוב ההפקה הטוב ביותר והיה מועמד לפרס אוסקר לסרט הטוב ביותר, פרס אוסקר לצילום הטוב ביותר ופרס אוסקר לשחקן הטוב ביותר (ריצ'רד ברטון). 

הסרט זכה בפרס גלובוס הזהב לסרט הטוב ביותר - דרמה. 

==תקציר העלילה==
מרסלוס גיוס (ריצ'רד ברטון) הוא טריבון צבאי המגיע לשוק העבדים בכיכר הראשית ברומא. הוא פוגש שם את הנסיכה דיאנה (ג'ין סימונס) אותה הכיר כילדה לפני 12 שנה. היא משרתת כעת בארמונו של טיבריוס בקפרי שמייעד אותה מייעד אותה להיות אשתו של קליגולה (ג'יי רובינסון).

קליגולה מגיע לכיכר לבחור גלדיאטורים. לכיכר מובל עבד יווני בשם דמטריוס (ויקטור מצ'ור) שקליגולה מתעב ומרסלוס קונה אותו לשמש לו משרת אישי.

הדבר מכעיס את קליגולה והוא שולח את מרסלוס לשליחות ביהודה. דמטריוס מבחין בישו המגיע לעיר ומתקבל כמושיע על ידי המוני בני אדם המנופפים בכפות תמרים. דמטריוס שומע על המזימה לאסור את ישו ומחפש את ביתו אך מאחר שמוצא בחוץ את יהודה איש קריות המתוודה על בגידתו והולך לקראת עץ עליו יתלה את עצמו.

פונטיוס פילטוס מזמין את מרסלוס לחזות בצליבת ישו. ישו כורע תחת עומס הצלב ונצלב לבסוף עם שני גנבים. הגלימה שלו נופלת ומרסלוס זוכה בה בהימור עם החיילים.

כאשר דמטריוס נותן למרסלוס ללבוש את הגלימה מתחילה סערה במקום ומרסלוס חווה רעד בכל גופו ורגש אשמה על הצליבה. דמטריוס בורח ומרסלוס חוזר לרומא ומדווח לטיבריוס. הקיסר מצווה עליו לשוב לפלשתינה, להביא את הגלימה ולמצוא את המאמינים החותרים לדעתו נגד האימפריה הרומית, הוא גם מאפשר לדיאנה לשאת את מרסלוס.

מרסלוס מגיע לכנה ופוגש שם את דמטריוס את פטרוס (מייקל רני) ואת יוסטוס (דין ג'אגר) ומאמיניו ואמונתו בדת החדשה מתחזקת. הוא חוזר לרומא בה שולט כעת הקיסר קליגולה הרודף את המאמינים החדשים ורואה בהם בוגדים. הוא כולא ומענה את דמטריוס אבל מרסלוס מצליח בעזרת אנשיו לחדור לכלא ולשחרר את דמטריוס הפצוע קשה ולהביא אותו לביתו שם מרפא אותו פטרוס בכוחותיו הנסתרים.

מרסלוס בורח עם דמטריוס והחיילים דולקים אחריהם, הוא יורד מהמרכבה מתעמת עם החיילים ונתפס. קליגולה מביא אותו למשפט פומבי על בגידה בנוכחות דיאנה שגם היא מסרבת להתכחש לאמונתם החדשה. הם נדונים להוצאה להורג ודיאנה מוסרת את הגלימה למשמרת למרסיפור, המשרת בבית אביו של מרסלוס.

==קישורים חיצוניים==

*[https://www.youtube.com/watch?v=f4TXamLcmZE קדימון לסרט הגלימה], באתר יוטיוב

קטגוריה:ערכים שבהם תבנית בריטניקה אינה מתאימה
קטגוריה:סרטי 1953
קטגוריה:סרטים אמריקאיים
קטגוריה:סרטי פוקס המאה ה-20
קטגוריה:סרטים מבוססי ספרים
קטגוריה:סרטי נצרות
קטגוריה:סרטי הברית החדשה
קטגוריה:סרטים באנגלית
סטיקסוזאורוס

איור של סטיקסוזאורוס שוחה בים הקרטיקון לצד שלושה [[קסיפקטינוסים]]
סטיקסוזאורוס (שם מדעי: Styxosaurus; משמעות שמו: "לטאת הסטיקס") הוא סוג של זוחל ימי מסדרת הפלזיוזאוריה שהשתייך למשפחת האלאסמוזאוריים, אשר בעבר נחשב למין של אלאסמוזאורוס שחי לצידו במימי הקרטיקון של הים הפנימי המערבי. בסוג זה התגלו 2 מינים: Styxosaurus snowii ו-Styxosaurus browni.

== מאפיינים ==
אורכו של הזוחל הגדול הגיע לאורך 11–12 מטר ואורך הצוואר היה חצי מאורך הגוף - עד 5.25 מטר ובו היו בין 60 ל-75 חוליות. כמו קרוביו הוא היה בעל שיניים חרוטיות שנועדו לתפוס מזון שאותו בלע במהירות. גפיו הארוכים עזרו לו לשוט ביעילות במרדף אחרי דגים ורכיכות כמו אמוניטים ובלמניטים בים. בדומה למינים נוספים נראה שהיה בולע גסטרוליתים כדי למנוע ציפה מיותרת.

== בתרבות ==
זוחל ימי זה הופיע בסרט מפלצות ים ובמשחקי המחשב Jurassic World Evolution 2, עולם היורה: המשחק וכן בסדרה מפלצות חוזרות לתחייה.

==קישורים חיצוניים==

קטגוריה:בעלי חיים שתוארו ב-1943
קטגוריה:טקסונים שתוארו בידי סמואל פול ולס
קטגוריה:אלאסמוזאוריים
קטגוריה:בעלי חיים שחיו בקרטיקון עליון באמריקה הצפונית
קטגוריה:פלזיוזאורים שחיו בקרטיקון באמריקה הצפונית
קטגוריה:מאובני טקסונים שתוארו ב-1943
הארמייה ה-40 (ברית המועצות)

הארמייה ה-40 (ברוסית: армия я-40) הייתה ארמייה של הצבא האדום שלחמה במלחמת העולם השנייה.

==היסטוריה==
היחידה הוקמה באוגוסט 1941 על בסיס היחידות של החזית הדרום-מערבית. היעד של הארמייה היה לתמוך ביתר היחידות של החזית שכותרו על ידי ורמאכט. יחידות הארמייה החלו בקרבות על הקו ההגנה על הגדה המזרחית של הדנייפר. לקראת 15 בספטמבר רוב היחידות של החזית כותרו, מפקדת החזית חוסלה כולל מפקד החזית. יחידות הארמייה ה-40 הצליחו לשגת והמשיכו בקרבות מגננה. בדצמבר 1941 הם קיבלו פקודה להתחיל במתקפת נגד לכיוון העיר קורסק. למרות הצלחות נקודתיות היעד למומש. בהמשך יחידות הארמייה לחמו בגזרת העיר וורונז'.

בסוף 1943 הארמייה נכללה ביחידות של החזית האוקראינית הראשונה. היא השתתפה בקרב דנייפר, קרב קורסון-צ'רקאסי, מבצע יאשי-קישינב, מצור על בודפשט, קרב פראג.
 

לאחר סיום הלחימה הועברה היחידה למחוז הצבאי של אודסה, בקיץ 1946 הארמייה ה-40 פורקה.

==מפקדים==
* קוזמה פודלאס (אוגוסט 1941 - מרץ 1942)
* מיכאיל פרסגוב (מרץ 1942 - יולי 1942)
* מרקיאן פופוב (יולי 1942 - אוקטובר 1942)
* קיריל מוסקלנקו (אוקטובר 1942 - אוקטובר 1943)
* פיליפ ז'מצ'נקו (אוקטובר 1943 - מאי 1945)
* ולדימיר קולפאקצ'י (סוף 1945 - מאי 1946)

==קישורים חיצוניים==
* [http://samsv.narod.ru/Arm/a40/arm.html הארמייה ה-40] באתר samsv 

40
40
ארמייה 40
דן קרנשו

דניאל "דן" קרנשו (באנגלית: Daniel "Dan" Crenshaw; נולד ב-14 במרץ 1984) הוא פוליטיקאי אמריקאי חבר המפלגה הרפובליקנית המכהן כנציג המחוז השני של טקסס בבית הנבחרים של ארצות הברית. קרנשו הוא לוחם לשעבר ביחידת אריות הים, שאיבד את עינו במהלך שירותו הצבאי במלחמת אפגניסטן.

==ביוגרפיה==
קרנשו נולד באברדין שבסקוטלנד היכן שמשפחתו התגוררה במסגרת עבודתו של אביו בחברת האנרגיה Texas oil & gas. הוא גדל בקייטי וביוסטון שבטקסס ובבוגוטה בקולומביה, בה סיים את לימודי התיכון ב-2002. ב-2006 סיים תואר ראשון ביחסים בינלאומיים מאוניברסיטת טאפטס שבמסצ'וסטס, את הלימודים ביצע בסיוע מלגה מצי ארצות הברית. ב-2017 סיים תואר שני במינהל ציבורי מאוניברסיטת הרווארד.

לאחר לימודי התואר הראשון התגייס לצי ארצות הברית, והתנדב ליחידת אריות הים. במאי 2008 סיים את קורס הקצינים ואת הכשרתו כלוחם ביחידה. מיד לאחר מכן הוצב בפלוג'ה שבעיראק כחלק מצוות אריות הים שלוש. ב-2012 הוצב בקנדהאר שבאפגניסטן ובמהלך הלחימה במחוז הלמנד נפצע ממטען צד, איבד את הראייה בעינו הימנית ונפגע באורח קשה בעינו השמאלית. לאחר שורת ניתוחים ושיקום ממושך שב לראות בעינו השמאלית. הוא המשיך בשירות והוצב במזרח התיכון ובקוריאה הדרומית. בספטמבר 2016 השתחרר מהשירות הצבאי בדרגת לוטננט קומנדר (מקבילה לרב-סרן). על פועלו עוטר פעמיים בכוכב הארד כולל אות V, בלב הארגמן ובמדליות נוספות.

בנובמבר 2017 הודיע על כוונתו להתמודד בבחירות לבית הנבחרים של ארצות הברית כנציג המפלגה הרפובליקנית למושב המחוז השני של טקסס. לאחר ניצחון בבחירות המקדימות של המפלגה, גבר בנובמבר 2018 על יריבו מהמפלגה הדמוקרטית ברוב של 52.9%.

בשנת 2020, מגזין פורצ'ן כלל את קרנשו ברשימת בקטגוריית "ממשל ופוליטיקה".<ref></ref>

קרנשו נשוי לטרה.

==קישורים חיצוניים==

* 

* [https://crenshawforcongress.com/ אתר האינטרנט של דן קרנשו]
* 

== הערות שוליים ==

קטגוריה:פוליטיקאים אמריקאים
קטגוריה:חברי המפלגה הרפובליקנית (ארצות הברית)
קטגוריה:נכים אמריקאים
קטגוריה:מעוטרי לב הארגמן
קטגוריה:מעוטרי כוכב הארד
קטגוריה:חברי בית הנבחרים של ארצות הברית מטקסס
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:בוגרי אוניברסיטת טאפטס
קטגוריה:אמריקאים שהופיעו ברשימת טיים 100 נקסט
קטגוריה:לוחמי אריות הים
קטגוריה:אנשי הכוחות המזוינים של ארצות הברית במלחמת אפגניסטן
קטגוריה:אמריקאים שנולדו ב-1984
קטגוריה:בוגרי בית הספר לממשל באוניברסיטת הרווארד
הארמייה ה-41 (ברית המועצות)

הארמייה ה-41 (ברוסית: армия я-41) היא ארמייה של הצבא האדום שלחמה במלחמת העולם השנייה. הוקמה מחדש ב-1 בדצמבר 1998 והשתתפה בפלישה הרוסית לאוקראינה.

==היסטוריה==
=== מלחמת העולם השנייה ===
הארמייה הוקמה במאי 1942, ופעלה תחת פיקוד חזית קלינין. בנובמבר-דצמבר 1942 היא השתתפה במתקפה כושלת של כוחות הצבא האדום על מבלט רז'ב-ויאזמה, וספגה במהלכה אבדות כבדות. חלק מיחידות הארמייה כותרו על ידי כוחות גרמניים סמוך לעיר ביילי, אך הצליחו לפרוץ את טבעת הכיתור, לאחר שנאלצו לנטוש את מרבית הציוד הכבד שלהם. בחודשים הראשונים של שנת 1943 קיבלו יחידות הארמייה תגבורות והמשיכו בלחימה במרחב רז'ב. לאחר סיום הלחימה באזור פורקה הארמייה, יחידותיה הועברו תחת פיקוד ארמייה ה-39 ו-ארמייה ה-43 ואילו מפקדת הארמייה הועברה לעתודה.

=== הקמה מחודשת ===
הארמייה ה-41 הוקמה מחדש ב-1 בדצמבר 1998 מהמפקדה לשעבר של המחוז הצבאי הסיבירי בנובוסיבירסק, חלק מהמחוז הצבאי הסיבירי. בשנת 2002 הועברה דיוויזיית הרובאים הממונעת ה-122 של המשמר לאליסק והפכה לחלק מהארמייה. במהלך הרפורמה הצבאית הרוסית בשנת 2009, הוסבה הדיוויזיה לחטיבת הרובאים ה-35 של המשמר הנפרד. ב-1 בספטמבר 2010 הועברה הארמייה למחוז הצבאי המרכזי לאחר פירוק המחוז הצבאי הסיבירי.

גדוד לוחמה אלקטרונית ייעודי הוקם במסגרת ארמיית הנשק המשולב ה-41 עד סוף 2019.

=== הפלישה הרוסית לאוקראינה ===
במהלך המשבר הרוסי-אוקראיני ב-2021, דווח על גורמים מרכזיים של הארמייה ה-41 שנפרסו מערבה כדי לתגבר יחידות במחוזות הצבאיים המערביים והדרומיים בגבול עם אוקראינה. נאמר כי יחידות אלו כוללות מרכיבים של חטיבות הרובאים הממונעות של המשמר ה-35, ה-55 וההררית ה-74, וכן מרכיבים של חטיבת הארטילריה ה-120, וחטיבת הטילים ה-119, וגדוד הטנקים ה-6 של דיוויזיית הטנקים ה-90. בסך הכל, כ-700 טנקי מערכה ונגמ"שים, כמו גם משגרי טילים בליסטיים איסקנדר דווחו שהוחזרו למערב.

החל משעות הבוקר של ה-24 בפברואר 2022, השתתפו יחידות של הארמייה ה-41 בפלישה הרוסית לאוקראינה מאזור מפגש הגבולות של רוסיה, אוקראינה, בלארוס), והתקדמו לכיוון דרום-מערב דרך מחוז צ'רניהיב, במסגרת המתקפה הרוסית על מרחב קייב. ייתכן כי יחידות של הארמייה ה-41 השתתפו גם במבצע לכיבוש תחנת הכוח הפועלת בצ'רנוביל.

סגן מפקד הארמייה ה-41, גנרל אנדריי סוחובצקי, נהרג במהלך הפלישה לאוקראינה במרץ 2022. על פי הדיווחים, ימים אחדים אחריו נהרג סגן מפקד נוסף של הארמייה, גנרל ויטלי גרסימוב במהלך הקרב על חרקוב.

==מפקדים==
;בתקופת ברית המועצות
* גרמן טרסוב (מאי 1942 - דצמבר 1942)
* איוואן מנאגארוב (דצמבר 1942 - מרץ 1943)
* יוסיף פופוב (מרץ 1943 - אפריל 1943)

;בתקופת הפדרציה הרוסית

==קישורים חיצוניים==

* [http://samsv.narod.ru/Arm/a41/arm.html הארמייה ה-41] באתר samsv 

41
41
קטגוריה:יחידות צבא רוסיות
ווקסהול XVR

ווקסהול XVR (באנגלית: Vauxhall XVR) היא מכונית ספורט המוגדרת כמכונית קונספט מתוצרת יצרנית הרכב הבריטית ווקסהול מוטורס אשר הוצגה בשנת 1966.
==מפרט טכני==
* יוצרו 3 יחידות, מהן 2 יחידות עשויות מפיברגלס והיחידה השלישית עשויה ממתכת
* דגם ה-"ווקסהול XVR" הוצג לראשונה בתערוכת המכוניות הבינלאומית בז'נבה ("Geneva Motor Show" ) בשנת 1966.
* 2 דלתות מסוג "Gull-wing door" .
* 2 מושבים.
* מנוע מרכזי - קדמי.
* הנעה אחורית.
* פנסים קדמיים מוסתרים מסוג "Hidden headlamp" (pop-up headlamps).

==תמונות==
<gallery mode="packed" heights="160">
קובץ:1966VauxhallXVR.jpg | "ווקסהול XVR"
קובץ:66 Vauxhall XVR.jpg | "ווקסהול XVR"
קובץ:1966 VauxhallXVR.jpg | "ווקסהול XVR"
</gallery>

==ראו גם==
* ווקסהול מוטורס
* מכונית קונספט
* ווקסהול SRV
* ווקסהול אקווס

== קישורים חיצוניים ==

* 
* 

==הערות שוליים==

קטגוריה:דגמי מכוניות שהושקו ב-1966
קטגוריה:מכוניות ספורט
קטגוריה:מכוניות קונספט
קטגוריה:מכוניות מנוע מרכזי
קטגוריה:מכוניות עשויות פיברגלס
XVR
קטגוריה:מכוניות בריטיות
ז'וסטין ביטאגויה

ז'וסטין ביטאגויה (בצרפתית: Justine Bitagoye) היא עיתונאית, מפיקה, תסריטאית ובמאית בורונדית.

== רקע ==
ביטאגויה היא יוצרת קולנוע עצמאי מבורונדי, העובדת בתור עיתונאית ברשות הלאומית לרדיו וטלוויזיה של בורונדי. היא בעלת תואר ראשון בהיסטוריה מן האוניברסיטה הלאומית של בורונדי, ותואר שני בעיתונאות סביבתית מאוניברסיטת מקררי שבאוגנדה.

== פילמוגרפיה ==
; Moussa (2005)
סרט תיעודי; שיתוף הפעולה הראשון של ביטאגויה עם גאודיוז נינינהאזווה.

; Mieux vaut mal vivre que mourir (2006)
סרט תיעודי, אשר יצרה וביימה בשיתוף עם הקולנוענית הבורונדית גאודיוז נינינהאזווה. הסרט עוקב אחר חייהם של אנשים החיים במזבלה בבורונדי, ומתקיימים ממה שהם מוצאים בה, חיים קשים ותחרותיים ולעיתים אלימים.

הסרט נבחר להקרנות בפסטיבלים ברחבי אפריקה והעולם, וזכה לציונים בשבח מFESPACO ובפסטיבל הקולנוע של מונטה קרלו.

; Kazubaː le soleil se lève (2008)
בעברית: השמש תזרח. סרט תיעודי ביוגרפי על סיביל אניתה, אשר גדלה כיתומה באזורי הספר של בורונדי. היא החלה להשתתף בתחרויות שירה והלחנה בגיל 11, והתפתחה לאמנית בינלאומית העובדת במספר שפות. היא גם פעילה לקידום והכרה של מקומן של נשים בפיתוח ופיוס מדיני.

; Rwagasoreː vie, combat, espoir (2012)
בעברית: רוואגאסור: חיים, מלחמה ותקווה. סרט תיעודי ביוגרפי, אשר ביימה בשיתוף עם פסקל קפיטולן.

הסרט יצא לכתוב שנת היובל לעצמאותה של בורונדי, ומספר על אדם שהיה לסמל של המאבק נגד הקולוניאליזם - הנסיך לואי רוואגאסור, שהיה בן המלך מוואמבוטסה IV בנגיריסנג' . במהלך חייו הפוליטיים הקצרים, היא אסף סביבו התארגנות מיליטנטית בתמיכה לחזונו: השחרור המוחלט מן העול הקולוניאליסטי הבלגי. וב-1961, בבחירות החופשיות הראשונות של בורונדי, המפלגה שלו (האיחוד לקידום לאומי (UPRONA)) הייתה המנצחת, והוא נבחר כראש הממשלה. ואולם, רק מספר ימים לאחר הקמת ממשלתו, נרצח המנהיג החדש, ב-13 באוקטובר 1961, ולא זכה לראות את יום הכרזת עצמאותה של ארצו, ב-1 ביולי 1962.

הסרט מתבסס בעיקר על עדויות אישיות, שכן לא נשמר תיעוד רב על חייו של מי שנחשב כאחד ממובילי הדרך לעצמאות בורונדי.

הסרט נבחר להקרנה במגוון פסטיבלים אירועים בינלאומיים, ביניהם:
* Afrika Filmfestival 2013
* African Perspectives": AfricAvenir presents"
* פסטיבל הסרטים של רואנדה 2013
* Jenseits von Europa XIII
* Au-delà de l'Europe
* פסטיבל הסרטים האפריקאים של קולון 2014
* Afrika Filmfestival 2014
* Les mardis de Mémoires du Congo 2017

הסרט גם הגיע לגמר בתחרות הסרטים של (URTI (International Radio and Television Union - האיגוד הבינלאומי לרדיו וטלוויזיה)

== קישורים חיצוניים ==
* [http://www.neonrouge.com/en/almost-nothing-better-nothing-all Mieux vaut mal vivre que mourir] 

== הערות שוליים ==

קטגוריה:במאיות בורונדיות
קטגוריה:עיתונאיות
קטגוריה:מפיקות
קטגוריה:תסריטאיות
ווקסהול SRV

ווקסהול SRV (באנגלית: Vauxhall SRV) היא מכונית ספורט, בתצורת מכונית קופה המוגדרת כמכונית קונספט מתוצרת יצרנית הרכב הבריטית ווקסהול מוטורס אשר הוצגה בשנת 1970 בבריטניה.

==מפרט טכני==
* 4 מושבים.
* 4 דלתות.
* 2 דלתות קדמיות - דלתות רחבות, דלתות קונבנציונליות.
* 2 דלתות אחוריות מסוג "Gull-wing door" .
* מנוע מרכזי רכוב רוחבי.
* דגם ה"ווקסהול SRV" הוצג לראשונה בתערוכת המכוניות הבינלאומית בלונדון בשנת 1970.

==תמונות==
<gallery mode="packed" heights="160">
קובץ:Vauxhall SRV (22894547700).jpg | "ווקסהול SRV" 
קובץ:1970 Vauxhall SRV.jpg | "ווקסהול SRV" 
קובץ:1970 VauxhallSRV.jpg | "ווקסהול SRV" 
</gallery>

==ראו גם==
* ווקסהול מוטורס
* מכונית קונספט
* ווקסהול XVR
* ווקסהול אקווס

== קישורים חיצוניים ==

* 
* 

==הערות שוליים==

קטגוריה:דגמי מכוניות שהושקו ב-1970
קטגוריה:מכוניות ספורט
קטגוריה:מכוניות קופה
קטגוריה:מכוניות קונספט
קטגוריה:מכוניות מנוע מרכזי
SRV
קטגוריה:מכוניות בריטיות
בננוגמיוס

בננוגמיוס (שם מדעי: Bananogmius; מילולית: "דג בננה") הוא סוג של דג מקרין סנפיר קדום שמאובנים שלו נמצאו בקנזס ב-1940. הוא היה שייך לסדרה הנכחדת Tselfatiformes שאינה קרובה לשום דג מודרני אך נראה שהייתה שייכת לקבוצה Clupeocephala שבתוכה סדרות דגים כמו הסלמונאים, הסרדינאים והשפמנונאים. את שמו קיבל עקב צורת הסנפיר הקדמי שמזכיר צורת בננה.

דג זה הגיע לאורך 60–80 סנטימטר ולגובה 40 סנטימטר. הוא היה בעל מפרש גבי שהזכיר את הקיסריים עם לסת גדולה ובתוכה שיניים רבות. והוא שחה לאורך הים הפנימי המערבי של הקרטיקון העליון ואולי הזכיר באורח חייו את הרעמתן הכחלחל.

== בתרבות ==
דג זה הופיע בסרט מפלצות ים.

==קישורים חיצוניים==

קטגוריה:אוסטאוגלוסומורפיים
קטגוריה:דגי גרם מהמזוזואיקון
קטגוריה:בעלי חיים שחיו בקרטיקון עליון באמריקה הצפונית
קטגוריה:מאובני טקסונים שתוארו ב-1940
יחסי נורווגיה–נפאל

יחסי נורווגיה–נפאל הם היחסים הבליטרלים בין ממלכת נורווגיה לבין הרפובליקה הפדרלית של נפאל. יחסים דיפלומטיים אלה, כוננו ב-26 בינואר 1973. נורווגיה פתחה שגרירות בקטמנדו בשנת 2000.

==ביקורים==
בשנת 2008 ביקרו ראש ממשלת נורווגיה ינס סטולטנברג והשר לאיכות הסביבה אריק סולטהיים בנפאל.

ב-2009 ביקר ראש ממשלת נפאל לשעבר פרצ'נדה בנורווגיה.

==סיוע נורווגי==
ב-2008 הסיוע הכספי שניתן לנפאל
על ידי נורווגיה הסתכם ב-2 מיליון כתרים נורווגים. סיוע נורווגי מושקע בראש ובראשונה למען חינוך, ממשל תקין ואנרגיה.

==פיגוע בשגרירות נורווגיה==
במאי 2008, התפוצץ חומר נפץ זעיר מחוץ לשגרירות נורווגיה בקטמנדו. לא היו נפגעים.

==קישורים חיצוניים==
*[http://www.norway.org.np/Devcoop/ שגרירות נורווגיה בנפאל] 

==הערות שוליים==
קפרובריקס

קפרובריקס (שם מדעי: Caproberyx) הוא סוג של דג מקרין סנפיר קדום מסדרת הברקנאים. המאובנים שלו נמצאו בין אירופה לאפריקה, אך נמצאו גם בקנזס שבארצות הברית. הדג חי במימי הקרטיקון בימים רדודים. בסוג היה מין אחד - Caproberyx pharsus.

לא ידוע איך חי הדג, אך ייתכן כי התקבץ בלהקות גדולות וניזון מיצורי ים קטנים ממנו. בתורו הוא נאכל בידי פטרוזאורים, מוסזאוריים, דגים אחרים ויצורים ימיים נוספים.

== בתרבות ==
להקה של דגים אלו מופיעה בסרט מפלצות ים.

==לקריאה נוספת==
<div class="mw-content-ltr">
*Buchanan, Rex. [https://books.google.co.il/books?id=qG-vQgAACAAJ&dq=Kansas+Geology:+An+Introduction+to+Landscapes,+Rocks,+Minerals,+and+Fossils+by+Rex+Buchanan&hl=iw&sa=X&ved=0ahUKEwiHsJHPxs3eAhVHMewKHdm6DVUQ6AEIKjAA Kansas Geology: An Introduction to Landscapes, Rocks, Minerals, and Fossils]. Kansas Geological Survey, 2010. 
</div>

==קישורים חיצוניים==

קטגוריה:ברקנאים
קטגוריה:דגי גרם מהמזוזואיקון
קטגוריה:בעלי חיים שחיו בקרטיקון באירופה
קטגוריה:בעלי חיים שחיו בקרטיקון באפריקה
שיר הקטר

"שיר הקטר" או "הקטר 70414" הוא שיר ישראלי שנכתב בשנות ה-50 של המאה ה-20 על ידי חיים חפר, הולחן בידי יוחנן זראי ובוצע על ידי אריק לביא במקור, ובמשך השנים השיר בוצע גם על ידי אהוד בנאי, יגאל בשן, צביקה פיק בליווי של שלישיית שוקולד מנטה מסטיק, גרי אקשטיין, הופה היי, רפי גינת ולהקת אטרף במסגרת האלבום עבודה עברית 1.

בשיר מתואר קטר קיטור תשוש וישן במסעו האחרון מבאר שבע אל סדנאות רכבת ישראל במפרץ חיפה. בסיום מסע זה הוא נדון לגריטה. השיר נכתב כחלק מסרט תדמית ישראלי קצר אשר עסק בהתפתחות הרכבות הישראליות בתקופה שבה הוחלפו קטרי הקיטור הישנים מתקופת המנדט ("המלך הישן" במילות השיר) בקטרי דיזל מודרניים ("המלך החדש").

אריק לביא שר את השיר באירוע חנוכת תחנת הרכבת דימונה ב-8 בספטמבר 1965.

==בתרבות==
השיר מוזכר בשיר "דרך הכורכר" שכתב יעקב גלעד והלחינה קורין אלאל ובוצע במקור על ידי אריק סיני:

==ראו גם==
* ציוד נייד ברכבת ישראל
* תחנת הרכבת הטורקית בבאר שבע — בה מוצג כיום קטר מדגם זהה לקטר 70414 המקורי, אם כי יש לציין שהתחנה שממנה יצא הקטר בסרט משנת 1958 היא תחנת הרכבת באר שבע צפון (במיקומה הקודם הדרומי מעט ממיקומה הנוכחי). תחנת הרכבת הטורקית בבאר שבע נסגרה בשנת 1927.

== קישורים חיצוניים ==

* 

==הערות שוליים==

קטגוריה:שירי 1958
קטגוריה:שירי אריק לביא
קטגוריה:שירים בעברית
קטגוריה:שירים שנכתבו על ידי חיים חפר
קטגוריה:שירים שהולחנו על ידי יוחנן זראי
קטגוריה:שירים על רכבות
אנכודוס

אנכודוס (שם מדעי: Enchodus) הוא סוג של דג מקרין סנפיר קדום שחי בעידן המזוזואיקון בתור הקרטיקון ובעידן הקנוזואיקון עד סוף האאוקן, והוא אחד היצורים הבודדים ששרדו את הכחדת הקרטיקון. מאובניו נמצאו ברחבי העולם.

== מאפיינים ==
זה היה דג קטן עד בינוני, עד לאורך 1.5 מטר, שהתאפיין בזוג ניבים ים ארוכים מאוד בקצה פיו שלעיתים הגיעו לאורך 6 סנטימטר. הוא היה בעל עיניים גדולות וגוף צר וזרים כך שכנראה היה אוכל בשר. בתחילה סברו שהוא קרוב לסרדינים, אך מחקרים מאוחרים יותר העריכו שהיה קרוב יותר לסדרה דגי-לטאים החיים ברובם על קרקעית הים. מראה הגולגולת מזכיר דגים החיים במעמקי הים כמו חכאים או לועיתיים כך שייתכן שחי באופן דומה. שיניו עזרו לו להרוג טרף קטן שמצא כמו דגים אחרים וסרטנים.

למרות ניביו הגדולים וגודלו הוא נמצא פעמים רבות בבטנם של טורפים ימיים כמו מוסזאוריים, פלזיוזאורים, עופות ימיים כמו הבפטורניס, דגים אחרים וכרישים.

==מיני הסוג==
פראנכודוס

== בתרבות ==
דג זה הופיע בסרט מפלצות ים.

==ראו גם==
*קימוליכתיס -דג טורף בן אותה תקופה וסדרה
==קישורים חיצוניים==

קטגוריה:בעלי חיים שתוארו ב-1835
קטגוריה:דגי-לטאים פרהיסטוריים
קטגוריה:דגי גרם מהמזוזואיקון
קטגוריה:דגי גרם מהקנוזואיקון
קטגוריה:בעלי חיים שחיו בפלאוגן
קטגוריה:טקסונים שתוארו בידי לואי אגאסי
קטגוריה:מאובני טקסונים שתוארו ב-1835
קטגוריה:טקסונים שהתפתחו בקרטיקון תחתון
О (כתב קירילי)

מקלדת עם אותיות קיריליות, בגלל הדמיון הרב שבין האות 'О' לספרה '0', הושמטה לעיתים הספרה 0 מן המקלדת והשתמשו באות О במקום.]]
אוֹ היא אות באלפבית הקירילי שמקורה הוא האות היוונית אומיקרון וצורתה זהה לה, וכן גם לאות הלטינית O בשתי צורותיה. האות מייצגת את התנועה /o/, וערכה המספרי הוא 70. ניתן לומר שהאות היא מקבילה לאות עין העברית, למרות ההגייה השונה, זאת מאחר שהמקור שלה באות היוונית שהתפתחה מהאות עין הפיניקית. הגיית האות О

==ראו גם==
* האות היוונית אומיקרון
* האות הלטינית או

==קישורים חיצוניים==

קטגוריה:אלפבית קירילי
מחבר לייטנינג

לא ממוסגר

לייטנינג (באנגלית: Lightning, ברק) הוא אפיק נתונים ומַחְבָּר מתח שנוצר על ידי חברת אפל. הוא הוצג ב-12 בספטמבר 2012 יחד עם אייפון 5 במטרה להחליף את קודמו, מחבר ה-30 פינים. הוא מיועד לחבר ולהטעין התקנים ניידים של החברה כגון מכשירי אייפד, אייפון ואייפוד למחשבים, צגים חיצוניים, מצלמות ועוד. עם שמונה פינים במקום 30, הלייטנינג הוא משמעותית קומפקטי מחוברים מהדור הקודם. הוא דורש מתאם כדי לעשות שימוש בכבלים וציוד מהדור הקודם.

== טכנולוגיה ==
כבל לייטנינג ל-[[USB (MD818)]]
כבל לייטנינג מחובר ל[[אייפד מיני.]]
לייטנינג הוא מחבר שמונה פינים המעביר אות דיגיטלי. בניגוד למחבר 30 הפינים הישן של אפל שהוא מחליף, הוא סימטרי וניתן לחבר אותו משתי צדדיו. אפל מציעה מתאמים שונים המאפשרים להשתמש במחבר הלייטנינג בעוד ממשקים, כגון 30 פינים, VGA, USB, HDMI וכרטיסי SD.

מחבר לייטנינג מקורי מכיל שבב אימות שנועד להקשות על יצרני צד שלישי לייצר אביזרים תואמים ללא אישור של אפל. עם זאת, השבב ניתן לפריצה.

מידות תקע הלייטנינג הן 6.7 מילימטר על 1.5 מילימטר.

=== פירוט פינים ===
{| class="wikitable"
|+ פירוט פינים
|-
! מספר פין !! שם הפין !! תיאור
|-
| 1
| GND
| חיבור הארקה
|-
| 2
| Lp0
| מסילה 0 חיובי (העברת מידע)
|-
| 3
| L0n
| מסילה 0 שלילי (העברת מידע)
|-
| 4
| ID0
| זיהוי/בקרה 0
|-
| 5
| PWR
| מתח 5V
|-
| 6
| L1n
| מסילה 1 שלילי (העברת מידע)
|-
| 7
| L1p
| מסילה 1 חיובי (העברת מידע)
|-
| 8
| ID1
| זיהוי/בקרה 1
|}

== אביזרים המשתמשים במחבר לייטנינג ==
=== אייפון ===

[[אייפון 6S בעל מחבר lightning.]]

=== אייפד ===

מחבר לייטנינג

=== אייפוד ===

מתאם לייטנינג לכניסת אוזניות 3.5 מ"מ

=== מתאמים ===

=== אביזרי חומרה ===

== מעבר ל USB-C ==
באוקטובר 2018 אפל החלה בהפצת מודלי אייפד בהם החליפו את מחבר הלייטנינג ב USB-C. מאז כל מודלי האייפד החדשים וגם חלק מאביזרים נוספים המופצים על ידי החברה מזוודים ב USB-C במקום בלייטנינג.

באוקטובר 2022 הפרלמנט האירופי קבע רגולציה הדורשת שכל מוצר אלקטרוני יתמוך ב USB-C.<ref></ref> סמנכ"ל השיווק העולמי של אפל, גרג ג'וסוויאק, הצהיר שחברת אפל תעמוד ברגולציה<ref></ref> ובכך אישר בעקיפין שגם בשאר מוצרי אפל, ובפרט באייפון, יוחלף כבל הלייטנינג ב USB-C.

== ראו גם ==
* Thunderbolt

==קישורים חיצוניים==

== הערות שוליים ==

קטגוריה:אפיקי מחשב
קטגוריה:אפל
ווקסהול אקווס

ווקסהול אקווס (באנגלית: Vauxhall Equus) היא מכונית ספורט בתצורת מכונית ספיידר המוגדרת מכונית קונספט מתוצרת יצרנית הרכב הבריטית ווקסהול מוטורס, חברת בת של ג'נרל מוטורס, אשר הוצגה בשנת 1978.
==מפרט טכני==
*מכונית רודסטר.
* דגם "ווקסהול אקווס" התבסס על דגם ה-פנתר לימה שהתבססה על דגם הווקסהול מגנום.
* 2 מושבים.
* 2 דלתות.
* מנוע קדמי.
* מנוע הנעה אחורית

==ראו גם==
* ווקסהול מוטורס
* מכונית קונספט
* ווקסהול XVR
* ווקסהול SRV

== קישורים חיצוניים ==

* 
==הערות שוליים==

קטגוריה:דגמי מכוניות שהושקו ב-1978
קטגוריה:מכוניות ספורט
קטגוריה:מכוניות קבריולה
קטגוריה:מכוניות קונספט
אקווס
קטגוריה:מכוניות בריטיות
גיליקוס

גיליקוס (שם מדעי: Gillicus) הוא סוג דג קדום ממשפחת האיכתיודקטידיים שהיה קרובו של הקסיפקטינוס ושל האיכתיודיקטיס.

אורכו של דג זה הגיע ל-2 מטר, והוא היה בעל מבנה גוף מגודל ובעל סנפירי שת וזנב ארוכים מאוד וראש מוארך מלא בשיניים חדות. הוא היה טורף של דגים שונים ויצורי ים נוספים לאורך הים הפנימי המערבי שהיה באמריקה הצפונית לאורך תור הקרטיקון. הדג נעל את לסתותיו במהירות על טרף אפשרי וינק אותו. ייתכן גם שניזון מזואופלנקטון באותו האופן.

דגים אלה נאכלו לעיתים בידי קרוביהם כמו הקסיפקטינוס הגדול. פרט מאובן שנמצא בקנזס מראה פרט של קסיפקטינוס מנסה לבלוע גיליקוס באורך של מטר וחצי וככל הנראה מת לאחר מכן, עקב חסימת הלסת וקריעת איבריו.

== בתרבות ==
*קבוצה של גיליקוסים מופיעה בסרט מפלצות ים שם חלק מהדגים נטרפים על ידי להקה של דגי קסיפקטינוס.
*בנוסף הוא מופיע במשחק עולם היורה: המשחק.

==קישורים חיצוניים==

קטגוריה:בעלי חיים שתוארו ב-1898
קטגוריה:טקסונים שתוארו בידי אוליבר פרי היי
קטגוריה:איכתיודקטידיים
קטגוריה:בעלי חיים שחיו בקרטיקון עליון באמריקה הצפונית
Bed (שיר של ניקי מינאז')

Bed (בעברית: מיטה) הוא סינגל של הראפרית הטרינידדית ניקי מינאז' מתוך אלבומה הרביעי Queen. השיר יצא לאור ב-14 ביוני 2018 לאחר הסינגל הראשון "Chun-Li" מתוך האלבום. השיר הוא שיתוף פעולה יחד עם אריאנה גרנדה, וזהו שיתוף הפעולה הרביעי ביניהם.

השיר הגיע למקום ה-42 במצעד האמריקאי בילבורד הוט 100, והגיע לטופ 20 במצעדים ברחבי העולם כגון: אוסטרליה, סקוטלנד ובריטניה.

== רקע וכתיבה ==
השיר נכתב על ידי ניקי מינאז' ביחד עם סופה דופס והופק על ידי סופה דופס גם כן.<ref></ref> איגוד תעשיית ההקלטות האמריקאי העניק לשיר את תואר הזהב, על מכירות של למעלה מ-500,000 עותקים במדינה,<ref></ref> תוך שאיגוד תעשיית ההקלטות האוסטרלי העניק לו את תואר הזהב גם כן.<ref></ref>

ב-29 ביוני 2018, נשלח השיר לרדיו השירים העכשוויים שבאיטליה, שם יצא כסינגל.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)
|זהב
|35,000
|-
!ארצות הברית (RIAA)
|זהב
|500,000
|-
!בריטניה (BPI)
|כסף
|200,000
|-
!קנדה (Music Canada)
|פלטינה
|80,000
|-
| colspan="3" | <small>מכירות + הזרמת מדיה בלבד</small>
|}

==קישורים חיצוניים==

==הערות שוליים==

קטגוריה:שירי 2018
קטגוריה:סינגלים מ-2018
קטגוריה:שירי ניקי מינאז'
קטגוריה:שירי אריאנה גרנדה
קטגוריה:שירים באנגלית
קטגוריה:שירים שנכתבו על ידי אריאנה גרנדה
קטגוריה:שירים שנכתבו על ידי לאנצ'מאני לואיס
קטגוריה:שירים שנכתבו על ידי ניקי מינאז'
קטגוריה:וידאו קליפים שבוימו על ידי הייפ ויליאמס
קטגוריה:שירים על מיניות
קטגוריה:סינגלים בהוצאת ריפבליק רקורדס
קטגוריה:סינגלים בהוצאת יאנג מאני
Inoceramus

השוואה בין צדפה מהמין Inoceramus steenstrup לאדם
Inoceramus (מילולית: "סיר חזק") הוא סוג של צדפה עתיקות מתת-מחלקת Pteriomorphia, בה מצויה גם משפחת המסרקיים (Pectinidae). צדפות אלה היו קיימות במהלך תורי היורה והקרטיקון לפני 66–189 מיליון שנה עד להכחדת הקרטיקון הגדולה.

== מאפיינים ==
חלק ממיני צדפות אלה הגיעו לממדים גדולים, עד לרוחב של 3 מטרים, כנראה בשל זימים גדולים מאוד שאיפשרו להם לחיות במים חסרי או מעוטי חמצן. עם זאת, היו מרבית המינים קטנים בהרבה ודומים לצדפות של ימינו. הם היו בעלות קונכייה עבה ו"מרוצפת" בעלת קלציט שנתן לפנינה שלהם צבע של ברק כאשר חיו. ייתן שניזונו משיירים או שסחפו יצורים קטנים במשאבות קטנות לתוך פיהם. ייתכן שהיה לצדפות יחסי גומלין עם כמה מיני דגים שחיו בסביבתם, כגון הלפטקודון והקפרובריקס.

מינים אלו נמצאו בכל העולם באזורים שונים אך בעיקר בארצות הברית שם חיו בתוך הים הפנימי המערבי או באי ונקובר.

==מינים==
ישנה מחלוקת על מספר המינים בסוג, כשחלק מהמינים לעיתים נכללים בתוך מין אחר. חלק מהמיונים משייכים לפה גם את הצדפה הנכחדת Platyceramus, שבאותה משפחה שהייתה הצדפה הגדולה ביותר מעולם:

== בתרבות ==
צדפה גדולה זו הופיעה בסרט מפלצות ים.

==קישורים חיצוניים==

* 

קטגוריה:צדפות פרהיסטוריות
קטגוריה:רכיכות שחיו במזוזואיקון
הארמייה ה-42 (ברית המועצות)

הארמייה ה-42 (ברוסית: ) הייתה ארמייה של הצבא האדום שלחמה במלחמת העולם השנייה.

==היסטוריה==
היחידה הוקמה באוגוסט 1941 על בסיס היחידות של חזית לנינגרד. יחידות הארמייה ה-42 לקחו חלק פעיל בבלימת המתקפה הגרמנית לכיוון לנינגרד ובהגנת העיר במהלך מצור לנינגרד. יחידות הארמייה ה-42 החזיקו בקו ההגנה שהתייצב בספטמבר 1941 עד לינואר 1944. לאחר פריצת המצור, הארמייה ה-42 החלה בהתקדמות מערבה דרך שטחי מחוז פסקוב. היא נכללה ביחידות של החזית הבלטית השנייה ונכנסה לשטח לטביה הסובייטית. לאחר שחרור ריגה היא לחמה בחלקים המערביים של לטביה עד לסיום המלחמה.

לאחר סיום הלחימה, ביוני 1945 הארמייה ה-42 פורקה.

==מפקדים==
* ולדימיר שצ'רבקוב (אוגוסט 1941 – ספטמבר 1942)
* פיודור איוואנוב (ספטמבר 1941)
* איוואן פדיונינסקי (ספטמבר 1941 – אוקטובר 1941)
* איוואן ניקולייב (אוקטובר 1941 – דצמבר 1943)
* איוואן מסלניקוב (דצמבר 1943 – מרץ 1944)
* ולדימיר רומנובסקי (מרץ 1944)
* ולדימיר סבירידוב (מרץ 1944 – מאי 1945)

==קישורים חיצוניים==
* [http://samsv.narod.ru/Arm/a42/arm.html הארמייה ה-42] באתר samsv 

42
42
קוסטס קוצאנאס

קוסטאס קוצאנאס (ביוונית: Κώστας Κοτσανάς, נולד ב-1963 באיגריה שבחבל אכאיה בפלופונסוס שבדרום יוון) הוא מהנדס, ארכאולוג והיסטוריון יווני של המדע וטכנולוגיה.

==ביוגרפיה==
קונסטנדינוס (קוסטס) קוצאנאס למד הנדסה מכנית באוניברסיטה הפוליטכנית בפטרס. הוא מקדיש את חייו לחקר תרבות יוון העתיקה, ובעיקר לטכנולוגיות עתיקות שהיו בשימוש ביוון הקלאסית .

הוא הקים מוזיאונים המוקדשים לטכנולוגיה, לכלי נגינה ומוזיקה, ולצעצועים מהתקופה העתיקה. הוא פרסם ספרים בנושאים אלה, והוא מארגן ומפיק תערוכות ניידות בנושאים אלו ברחבי העולם.

== מוזיאונים ==
קוצאנאס ייסד ביוזמתו ומכספו שלו מספר מוזיאונים ביוון. 
מוזאון קוצאנאס לטכנולוגיה יוונית עתיקה בעיירה קטקולו
* המוזאון לטכנולוגיה יוונית עתיקה באתונה ב 2018 
* המוזיאון לצעצועים וכלי נגינה עתיקים בקולונקי (Κολωνάκι),
* המוזיאון לטכנולוגיה יוונית עתיקה בקטקולו ׁ(Κατάκολοׂׂ)
* מוזיאון ארכימדס בצמוד לאתר העתיקות של אולימפיה (Αρχαία Ολυμπία) בפלפונסוס [https://archimedesmuseum.gr/en/home .]

== מוצגים ==

כ 500 דגמים עובדים מוצגים במוזיאונים האלו. הם מראים עד כמה הטכנולוגיה שהייתה קיימת ביוון העתיקה לפני קריסתה, הייתה ברמה דומה לטכנולוגיה שעדיין הייתה בשימוש בסוף ימי הביניים, למעלה מ-1500 שנה מאוחר יותר.
שחזור שעון הידראולי למעקב אחר מצב גרמי השמיים
דגם מנוף להרמת אבנים לבניית מבני ציבור ומקדשים
בין המוצגים הרבים ניתן למצוא:

שעון מעורר של אפלטון; שעון הידראולי; שעונים למיניהם; מנגנון אוטומטי לפתיחה וסגירת דלתות; מנוע קיטור; משרת אוטומטי (הרובוט הראשון); מד מרחק; מנופים ימיים; מנופי בנייה; קטפולטות; מכונות מלחמה; ספינות משוטים; תקשורת דיגיטלית

== תערוכות ניידות ==
תערוכות ניידות זמניות של המוצגים הוצגו ברחבי העולם במוזיאונים, אוניברסיטאות, ספריות וכדומה. 

* אוניברסיטת קונטיקט
* משרד הפטנטים של האג (הולנד)
* מוזיאון לארכיאולוכיה של וארזה
* מוזיאון לארכיאולוכיה של בזל
* הפוליטכניון של ליון (צרפת)
* המוזיאון ההלני במלבורן
* מוזיאון המדע, קוריאה
* הספרייה הלאומית של צרפת, פריז
* פארק גליליאו, גרמניה
* המוזיאון הלאומי למדע, תאילנד
* המרכז למדע, סינגפור
* ספריית אלכסנדרינה, מצרים

== ספרים ==

קוצאנאס פרסם שישה ספרים אודות הטכנולוגיות היווניות. הם פורסמו ביוונית, אנגלית, צרפתית וגרמנית. ביניהם:
* ANCIENT GREEK TECHNOLOGY The inventions of the ancient Greeks
* THE MUSICAL INSTRUMENTS OF THE ANCIENT GREEKS

== פרסים ==
הוא זכה בפרסי הוקרה, ביניהם 

* פרס הצטיינות של משרד החינוך היווני (2008), 
* פרס מטעם איגוד המוזיאונים לטכנולוגיה באסיה (קוריאה 2016).

== קישורים חיצוניים ==
[https://web.archive.org/web/20170109122156/http://www.dimitrisvlaikos.com/portfolios/kostas-kotsanas/ https://www.dimitrisvlaikos.co]

https://archimedesmuseum.gr/en/home

== הערות שוליים ==

קטגוריה:ארכאולוגים יוונים
קטגוריה:היסטוריונים יוונים
קטגוריה:ילידי 1963
לפטקודון

לפטקודון (שם מדעי: Leptecodon; מילולית: "שיניים קטנות") הוא סוג של דג קטן דמוי-מקרל שחי בימים בעידן המזוזואיקון. הוא משתייך לסדרה דגי-לטאים.

מאובני דג זה התגלו ב-1899 בארצות הברית ותוארו על ידי הפלאונטולוג סמואל וונדל וויליסטון (Samuel Wendell Williston).

ככל הנראה שימש דג זה כטרף למגוון יצורי ים, אך גם הוא עצמו היה טורף. הוא היה בעל מבנה גוף מוארך ולסתות ארוכות, אך בעלות שיניים קטנות. מאובני הדג התגלו לצד צדפה ענקית נכחדת מהסוג Inoceramus. ייתכן שדג זה חי לצדה של הצדפה ואולי אף יצר עמה יחסי גומלין ולא נאכל על ידה. לצידם נמצאו גם מאובני דגי קפרובריקס.

== בתרבות ==
דג זה מופיע בסרט מפלצות ים.

==קישורים חיצוניים==

קטגוריה:דגי-לטאים פרהיסטוריים
קטגוריה:דגי גרם מהמזוזואיקון
קטגוריה:בעלי חיים שחיו בקרטיקון באמריקה הצפונית
יואינטקרינוס

יואינטקרינוס (שם מדעי: Uintacrinus; מילולית: "חבצלת הים של הרי יואינטה") הוא סוג של חבצלת ים שחיה בתור הקרטיקון לפני 75 מיליון שנה לחופי אמריקה הצפונית ובים הפנימי המערבי. מאובני היצור נמצאו בקנזס.

== מאפיינים ==
חבצלת ים זו הייתה חסרת גבעול וכנראה חיה בצורה שיותר הזכירה נחשוני ים ויכלה להתנתק מהקרקעית בניגוד לחבצלות הים המודרניות. זרועות הפרטים הגדולים הגיעו עד לאורך מטר וחצי אך רובם היו קטנים יותר. לכל חבצלת היו 10 זרועות איתה חטפה טרף שעבר בקרבתה כמו פלנקטון. היא חיה בסמוך לשוניות אלמוגים לצידם של ספוגיים, אלמוגים ושושנות ים. ייתכן שכמה יצורים גדולים יותר ניזונו ממנה.

== בתרבות ==
חבצלת ים זו מופיעה בסרט מפלצות ים.

==קישורים חיצוניים==

קטגוריה:חבצלות ים
קטגוריה:בעלי חיים שחיו בקרטיקון עליון באמריקה הצפונית
Parapuzosia seppenradensis

Parapuzosia seppenradensis הוא מין של רכיכה מקבוצת האמוניטים שחיה בתור הקרטיקון העליון לפני 72 מיליון שנה. מאובניו נמצאו סביב חבל הארץ וסטפאליה שבגרמניה ב-1895.

ככל הידוע זהו מין האמוניט הגדול ביותר שהיה מעולם. הדגימה שנמצאה בגרמניה נמדדה בקוטר של 1.8 מטר, אך המדידה לא הייתה מושלמת מאחר שלא כללה את חלל הקונכייה שלו. מדידה שכללה את תאי הקונכייה הגיעה לאורך 2.55 מטר ואף 3.5 מטר. המשקל של היצור היה 1,455 קילוגרם, כבד בהרבה מהדיונון העצום החי כיום. רק הקונכייה לבדה הגיע למשקל 705 קילוגרם.

ככל הנראה יצור זה חי במעמקי הים ועלה בלילה לצוד דגים וסרטנים או רכיכות אחרות. למרות גודלו הוא נטרף בידי זוחלים ימיים גדולים כמו מוסזאוריים או פלזיוזאורים גדולים.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:אמוניטים
קטגוריה:בעלי חיים שחיו בקרטיקון עליון באירופה
קטגוריה:רכיכות שחיו במזוזואיקון
קטגוריה:מאובני טקסונים שתוארו ב-1895
יחסי נפאל – קוריאה הצפונית

יחסי נפאל-קוריאה הצפונית הם היחסים הדיפלומטיים הדו-צדדיים בין הרפובליקה הפדרלית הדמוקרטית של נפאל לבין הרפובליקה הדמוקרטית העממית של קוריאה.

==סקירה כללית==
בין שתי המדינות קיימים יחסים דיפלומטיים, שכוננו ב-15 במאי 1974. באותה שנה פתחה קוריאה הצפונית את שגרירותה בקטמנדו. בדרג המדיני, לנפאל אין שגרירות קבועה בקוריאה הצפונית, ושגרירות נפאל בבייג'ינג מוסמכת לפעול בעניינים הקשורים לקוריאה הצפונית. מאז כינון הקשרים, היחסים בין שתי המדינות עודם ידידותיים. בהשקפתה, נפאל תומכת באיחודן של קוריאה הדרומית וקוריאה הצפונית בחצי האי הקוריאני ומייחלת לראות באחדותן וביציבותן של שתי המדינות.

שגרירות קוריאה הצפונית בקטמנדו

==ביקורים==
לאורך השנים ביקרו 2 ראשי ממשלה נפאליים בקוריאה הצפונית; טאנקה פ. אצ'אריה וקירטי נידהי ביסטה .
בספטמבר 2008 ביקר שר התקשורת הנפאלי קרישנה בהאדור מהארה בקוריאה הצפונית.

ב-27 ביולי 2013 השתתף ד"ר מאהש קומאר מאסקי, שגריר נפאל הלא-תושב של קוריאה הצפונית, באירוע יום הניצחון הצפון קוריאני .
ביולי 2014 ביקרה חברת אספת העם העליונה ויו"ר ועדת העם בפיונגיאנג, אן מיונג אוק, בנפאל.
ביולי 2017 נפגשו שר החוץ הנפאלי, מהנדרה בהאדור פנדיי , ושר החוץ הצפון קוריאני, סואי יונג, בניו יורק, בעצרת
הכללית של האו"ם ה-69.

==הסכמים ושיתופי פעולה==
בשנת 2001 חתמו שתי המדינות על מנגנון התייעצות משותף שֶיקוים בין משרדי החוץ של שתי המדינות. ב-2002 הוקמה קבוצת ידידות בין־פרלמנטרית בין נפאל וקוריאה הצפונית. קיימים מספר הסכמים דו-צדדיים בין שתי המדינות בתחומי הסחר, השקית שדות, תרבות ומידע. ב-11 בדצמבר 1970 חתמו נפאל וקוריאה הצפונית על שורה של הסכמי סחר בילטרליים.
קיימים 3 פרויקטים שהשיקה קוריאה הצפונית בנפאל בסכום השקעה של 32 מילון רופי נפאלי.

==ערים תאומות==
* עם 
* עם (הסכמים שיתופיים וידידותיים)

==הערות שוליים==
פרוטוספירנה

פרוטוספירנה (שם מדעי: Protosphyraena; מילולית: "אספירנה קדומה") הוא סוג דג נכחד דמוי דג חרב, אשר השתייך לקבוצה תמים-גרמיים שבמחלקת מקריני סנפיר לצד הדג העצום לידסיכתיס.

המינים הגדולים בסוג הגיעו עד לאורך 3 מטרים והיו לטורפים הראשיים במימי הקרטיקון בהם חיו. למרות מראהו לא היה הפרוטוספירנה קרוב לדג החרב או למפרשניים וגם לא של האספירניים - כולם מקבוצת דמויי-מקרל שבסדרת הדקראים. דג זה היה קרוב יותר לדגי התנין המודרניים והדמיון בינו לדגי החרב נובע מאבולוציה מתכנסת בשל אורח חיים דומה.

עם זאת היו מספר הבדלים בולטים בינו לדג חרב: הוא היה פחות הידרודינמי, החוטם היה קצר בהרבה ובניגוד לדגי חרב מודרניים הוא הכיל שיניים רבות בפיו אשר עזרו לו למחוץ את טרפו שכלל כנראה דגים אחרים.

דגים אלה התגלו לראשונה בחפירת מאובנים באנגליה ב-1857. המאובנים שכללו בעיקר עצמות סנפירים הגיעו אל גדעון מנטל, חוקר אשר היה הראשון שזיהה מאובני דינוזאורים. חוקר אחר אשר אייר את מאובני במחשבה מוטעית שהם של דינוזאור נתן לדג את שמו. מאובנים נוספים שנמצאו בניו ג'רזי ובקנזס ובעוד אזורים באמריקה ובריטניה הובילו לגילוי ארבעה מינים, אך כמה חוקרים סוברים שהיו רק שני מינים.

הפרוטוספירנה מופיע בסרט של הנשיונל ג'יאוגרפיק מפלצות ים.

==קישורים חיצוניים==

איור של Protosphyraena perniciosa בסביבתו
קטגוריה:פכיקורמאים
קטגוריה:בעלי חיים שחיו בקרטיקון עליון באירופה
קטגוריה:בעלי חיים שחיו בקרטיקון עליון באמריקה הצפונית
П (כתב קירילי)

פֶּה היא אות באלפבית הקירילי שמקורה הוא האות היוונית פאי וצורתה כשל פאי גדולה, וכמו כן גם מזכירה בצורתה את האות העברית חי"ת, אך כשהיא נטויה, האות הקטנה מזכירה בצורתה N לטינית קטנה (n). האות מייצגת עיצור דו-שפתי, סותם, אטום /p/, וערכה המספרי הוא 80. שמה העתיק היה פּוֹקוֹי (Покои), שמשמעו "ארץ השלווה".

==קישורים חיצוניים==

קטגוריה:אלפבית קירילי
הר ספיד

הר ספיד (באנגלית: Mount Speed) הוא הר, הניצב בקצהו של מדף הקרח רוס, באנטארקטיקה.

גובהו של הר ספיד 1,100 מטרים מעל פני הים; הר ספיד הוא ההר ה-3,859 בגובהו באנטארקטיקה. 

ההר עגול בצורתו, ולו מספר פסגות נמוכות.

ההר נמצא בצידו המערבי של קרחון שקלטון.

== היסטוריה ==
=== גילוי ההר ===

ההר התגלה על ידי משלחת שירות החקר האנטארקטית של ארצות הברית (United States Antarctic Service Expedition) אשר חקרה את אנטארקטיקה בין השנים 1939–1941. 

שמו של ההר ניתן לו על ידי א. פ. קרארי, והוא נקרא על שם סגן הארווי. ג. ספיד (Harvey G. Speed) מפקד טייסת VX-6 של צי ארצות הברית, ששהה באמריקה הקטנה V ב-1957.

== לקריאה נוספת ==

<div class="mw-content-ltr">• Fitzgerald, Paul & Baldwin, Suzanne & Miller, Scott & Dingle, Graeme. (1996), [https://www.researchgate.net/publication/255679910_Geologic_and_thermochronologic_studies_along_the_front_of_the_Transantarctic_Mountains_near_the_Shackleton_and_Liv_glaciers Geologic and thermochronologic studies along the front of the Transantarctic Mountains near the Shackleton and Liv glaciers], Antarctic journal of the United States / National Science Foundation. 31. 20-22</div>

== קישורים חיצוניים ==

* [https://geonames.usgs.gov/apex/f?p=gnispq:5:0::NO::P5_ANTAR_ID:14332 הר ספיד] באתר הסקר הגאולוגי של ארצות הברית
* [https://www.adam.antarcticanz.govt.nz/nodes/view/21477 הר ספיד] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=114428 הר ספיד] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/display_name.cfm?gaz_id=131979 הר ספיד] באתר הגאזט האנטארקטי המשווה SCAR של ממשלת אוסטרליה
* [https://peakery.com/mount-speed-antarctica/ הר ספיד] באתר peakery (מרחקים לאתרים סמוכים)

==הערות שוליים==

ספיד
ספיד